[pic] | KOMISIJA EVROPSKIH SKUPNOSTI |

Bruselj, 20.11.2006

SEC(2006) 1493 konč.

POROČILO KOMISIJE EVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 9–10/2006

KAZALO

1. UVOD 3

2. PRIPOMBE K IZVRšEVANJU PRORAčUNA ZA LETO 2006 3

3. SKLEPNE UGOTOVITVE 5

1. UVOD

Priloga I prikazuje dejansko izvrševanje proračuna za obdobje od 16. oktobra 2005 do 31. avgusta 2006 in ga primerja s profilom izdatkov, kakor ga določa indikator, ki je bil določen na podlagi določb člena 7 Uredbe Sveta (ES) št. 2040/2000 z dne 26. septembra 2000 o proračunski disciplini[1].

2. PRIPOMBE K IZVRšEVANJU PRORAčUNA ZA LETO 2006

V nadaljevanju sledi kratko pojasnilo o najpomembnejših odstopanjih med dejansko ravnijo izvrševanja in izvrševanjem, kakor ga prikazuje indikator za različne sektorje proračuna za leto 2006 (Opomba: v oklepaju je navedena sedanja prevelika (+) ali premajhna (–) poraba).

2.1. Monetarni dejavniki

Tečaj dolar/euro

Pri odhodkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žita in sladkor, ter nekaterih notranjih pomočeh, kot je pomoč za bombaž, je tečaj euro/dolar vplival na izdatke.

V skladu s členom 8(1) Uredbe (ES) št. 2040/2000 je bil proračun, ki ga je sprejel proračunski organ, pripravljen na podlagi povprečnega paritetnega tečaja za obdobje julij–september 2005 1 EUR = 1,22 USD. Treba je pripomniti, da je bil od 1. avgusta 2005 do 31. julija 2006 povprečni paritetni tečaj približno 1 EUR = 1,22 USD, kar je enako stopnji tečaja, uporabljenega pri pripravi proračuna za leto 2006.

2.2. Podrazdelek 1a – odhodki SKP (brez razvoja podeželja)

2.2.1. Intervencije na kmetijskih trgih (– 399,1 milijona EUR)

Komisija ugotavlja, da po napovedih držav članic, premajhna poraba za obdobje do 31. avgusta 2006 do konca proračunskega leta pade na približno – 363,0 milijona EUR. Komisija je posodobila svoje ocene za proračunske potrebe in pričakuje, da bo premajhno izvrševanje ob koncu proračunskega leta doseglo približno– 250,0 milijonov EUR, to pomeni, da bo nižje od ravni, kot je predvidena v napovedih držav članic.

2.2.2. Sadje in zelenjava (– 162,1 milijona EUR)

Razlogi za način izvrševanja za te sektorje ostajajo enaki, kot so bili predstavljeni v poročilu o sistemu zgodnjega opozarjanja št. 5–6/2006.

2.2.3. Nadomestila za proizvode, ki niso navedeni v Prilogi I (– 123,7 milijona EUR), tekstilne rastline (– 33,1 milijona EUR), prašičje meso, jajca in perutnina (– 54,9 milijona EUR)

Razlogi za način izvrševanja za te sektorje ostajajo enaki, kot so bili predstavljeni v poročilu o sistemu zgodnjega opozarjanja št. 7/2006.

2.2.4. Sladkor (+ 254,5 milijona EUR), mleko in mlečnimi izdelki (– 161,5 milijona EUR)

Položaj v zvezi s predvidenim načinom izvrševanja za sladkor je bil predstavljen v poročilu o sistemu zgodnjega opozarjanja št. 8/2006.

Komisija ugotavlja trenutno raven porabe za sektor mleka. Vendar je Svet sprejel predlog v zvezi s časovno razporeditvijo plačil dajatev za mleko zadevnih držav članic. Zato se v tem sektorju do konca proračunskega leta pričakuje preveliko izvrševanje proračunskih odobritev, trenutno ocenjeno na 160,0 milijonov EUR. (Opomba: poročilo o sistemu zgodnjega opozarjanja št. 8/2006 prikazuje podrobno obrazložitev v zvezi s pričakovano ravnijo izvrševanja za ta sektor do konca proračunskega leta).

2.2.5. Drugi tržni ukrepi

Glede ostalih tržnih ukrepov Komisija pričakuje premajhno izvrševanje na naslednjih trgih: žito, riž, živila, oljčno olje, vino, spodbude ter goveje in telečje meso.

2.2.6. Neposredne pomoči (– 932,1 milijona EUR)

Komisija ugotavlja, da splošno trenutno premajhno izvrševanje, ki ga kaže indikator za obdobje do 31. avgusta 2006 do konca proračunskega leta pade na –785,0 milijona EUR. Komisija je posodobila svoje ocene za proračunske potrebe in pričakuje, da bo premajhno izvrševanje ob koncu proračunskega leta v tem sektorju doseglo približno – 660,0 milijonov EUR.

Premajhno izvrševanje je večinoma skoncentrirano v nekaterih državah članicah, ki to upravičujejo z uveljavljanjem številnih upravnih pritožb upravičencev, ki izhajajo predvsem iz razdeljevanja njihovih pravic. Prav tako povzročajo upravne težave pri likvidaciji in plačevanju pomoči. Nekatere države članice so tudi navedle, da se je zaradi nizkih pričakovanih zneskov pomoči mnogo manjših upravičencev odpovedalo pravici do teh pomoči ter tako prispevalo k premajhnemu izvrševanju proračunskih odobritev.

2.2.7. Revizija izdatkov za kmetijstvo (160,9 milijona EUR)

Razlogi za način izvrševanja na tem področju, za katere se pričakuje, da bodo trajali do konca proračunskega leta, ostajajo enaki, kot so bili predstavljeni v poročilu o sistemu zgodnjega opozarjanja št. 8/2006.

3. SKLEPNE UGOTOVITVE

Poraba odobritev držav članic od 16. oktobra 2005 do 31. avgusta 2006 je za podrazdelek 1a znašala 41 144,7 milijona EUR, tj. 95,1 % razpoložljivih odobritev. Splošna premajhna poraba odobritev znaša v primerjavi z indikatorjem približno– 1 191,7 milijona EUR za isto obdobje in se pretežno nanaša na neposredne pomoči. Komisija natančno spremlja položaj. Končna raven premajhnega izvrševanja za to leto bo odvisna od tega, kako uspešno bodo države članice reševale težave pri izvajanju te sheme do konca proračunskega leta.

Poraba odobritev držav članic od 16. oktobra 2005 do 31. avgusta 2006 je za podrazdelek 1b znašala 4 736,9 milijona EUR, tj. 61,0 % razpoložljivih odobritev. Trenutno Komisija pričakuje, da bodo odobritve za razvoj podeželja porabljeno tako, kot je predvideno v proračunu za leto 2006.

PRILOGA

[pic]

[1] UL L 244, 29.9.2000, str. 27.